 Kíló fa tí ọkunrin yìí fi gbẹmi ènìyàn mẹta tó si sálọ Gẹgẹ bí àwọn tí ọrọ náà ṣojú wọn ṣe sọ, àwakọ Benz tí nọmba ọkọ rẹ jẹ SRP 553 QG tí mu otí yọ tí ó sì ń sáre asápajúde ní ǹkan bi ààgo mẹfa ààbọ ìdájí òní nígbà tó lọ kọlu àwọn awakọ Maruwa náà. O kéré tán ènìyàn mẹta kú lójú ẹsẹ nígbà tí ó tún kọlu ènìyàn mẹta míràn nígbà tó n gbé òkìtì. Lẹyìn ìṣẹlẹ náà ni wọn ní awakọ Benz náà bẹ sínú ọkọ míràn pẹlú alábarin rẹ tí wọn si sálọ. Ilé iṣẹ ọlọpàá ìlú Abuja ní awọn tí ń gbìyànjú láti ṣe awári ọkúnrin náà. Nígbà ti BBC Yorùbá pé agbẹnusọ ilé iṣẹ ọlọpàá ìlú Abuja Anjuguri Manza,n láti mọ bóyá wọn ti ṣe awári ọkunrin náà, ìdáhun rẹ ni pé,  ọrọ náà wà lábẹ ìwádìí.  Nkò le sọ jù bẹẹ lọ, à ń ṣe ìwádiìí ọrọ náà lọwọ O ní ọkunrin tó ń wa ọkọ ayọkẹlẹ Benz náà jọ bi ẹni pé ó tí mu oti yó ti kò si si nọmba idákọmọ nígbà ti ìṣẹlẹ náà ṣẹlẹ. Agbẹnusọ ẹsọ ìgbòkègbodo ọkọ náà FRSC Bisi Kazeem tó fidi ọrọ náà múlẹ sàlàyé wọn ti gbé òkú ènìyàn mẹta náà kúrò, nígbà tí wọn ti gbe àwọn tó farapa lọ si ilé ìwòsàn gbogbo níṣe Kubwa O kéré tán ènìyàn mẹta ló ti jẹ Ọlọrun nípe tí àwọn mẹta míràn sí ní oníruuru ìpalára nígbà ti àwa kọ Mercedes Benz funfun kan lọ sorí mọ 4matic àti kẹkẹ Maruwa méjì míràn ní agbègbè Gwarimpa nílùú Abuja. : Enìyàn mẹta kú nínú ìjàmbá ọkọ nílù Abuja 